wannaphong/clean_thaiwikipedia huggingface dataset:
# ศรีรัช อุดดอลา
มีร์จา มุฮัมหมัด ศรีรัช อุดดอลา  เป็นขุนนางผู้ครองเบงกอลคนสุดท้ายภายใต้จักรวรรดิโมกุล ก่อนที่เบงกอลจะถูกบริษัทอินเดียตะวันออกของบริเตนเข้าปกครองและแผ่ขยายดินแดนไปทั่งอนุทวีปอินเดีย เขาขึ้นครองตำแหน่งเจ้าพระยาเบงกอลต่อจาก อาลีวาร์ดี คาน ผู้เป็นตาในปี 1756 ขณะมีอายุได้ 23 ปี เขาใช้นโยบายแข็งกร้าวต่ออังกฤษและส่งทหารเข้ายึดเมืองกัลกัตตาซึ่งอยู่ในบังคับของอังกฤษ อย่างไรก็ตาม ในศึกกับอังกฤษนั้น เขาถูกทรยศโดยมีร์ จาฟาร์ แม่ทัพในยุทธการที่ปลาศี ส่งผลให้กองทหารอังกฤษของพันเอกรอเบิร์ต ไคลฟ์ เข้ายึดและปกครองแคว้นเบงกอลทั้งหมด 

ในขณะที่ยุทธการที่ปลาศีกำลังดำเนินอยู่ ฝ่ายเบงกอลก็สูญเสียมีร์ มาดาม แม่ทัพคนสำคัญและคนสนิทของศรีรัช ศรีรัชเสียใจกับความสูญเสียนี้ และขอคำปรึกษาจากมีร์ จาฟาร์ ซึ่งก็ได้รับคำแนะนำว่าควรถอนทัพในวันนั้น แล้วศรีรัชได้ทำสิ่งผิดพลาดที่สุดโดยการสั่งให้ยุติการรบ ซึ่งโดยคำสั่งนั้น ทหารแต่ละกรมกองต้องกลับค่ายของตน เป็นการเปิดโอกาสให้พันเอกไคลฟ์ นำกำลังอังกฤษเข้าโจมตีทหารเบงกอลที่กำลังกลับเข้าค่าย

การจู่โจมฉับพลับทำให้กองทหารเบงกอลสูญเสียระเบียบ เมื่อคิดได้ว่าไม่มีทางสู้ ศรีรัชก็รีบหนีลงเรือเล็ก แต่เมื่อไปถึงปัฏนาเขาก็ถูกจับกุมโดยทหารของจาฟาร์ เขาถูกนำตัวไปประหารชีวิตในวันที่ 2 กรกฎาคม 1757 โดยคำสั่งของมีร์ มีรุน บุตรชายของจาฟาร์ ซึ่งเป็นหนึ่งในข้อตกลงระหว่างจาฟาร์กับบริษัทฯ
# คุณมีวัวสองตัว
"คุณมีวัวสองตัว"  สื่อถึงรูปแบบของการเสียดสีทางการเมือง (political satire) ที่มีการสมมุติฉากต่าง ๆ เกี่ยวกับสิ่งที่เกิดขึ้นกับวัวในจินตนาการเพื่อแสดงถึงการทำงานของระบบทางการเมืองแบบต่าง ๆ

ความเป็นมา
มุขตลกแบบนี้ได้รับความสนใจในหมู่นักวิชาการในสหรัฐอเมริกาตั้งแต่ ค.ศ. 1944 บททความใน The Modern Language Journal เขียนถึงรายการในรูปแบบดั้งเดิมดังนี้George A. Henninger, "In Defense of Dictionaries and Definitions", The Modern Language Journal, January 1944, vol. 28, pp.29-39
สังคมนิยม: คุณมีวัวสองตัว รัฐบาลยึดไปตัวหนึ่ง จากนั้นนำไปให้กับเพื่อนบ้านของคุณ
ลัทธิคอมมิวนิสต์: คุณมีวัวสองตัว คุณให้วัวทั้งสองกับรัฐบาล จากนั้นรัฐบาลให้นมกับคุณ
ลัทธิฟาสซิสต์: คุณมีวัวสองตัว คุณให้วัวทั้งสองกับรัฐบาล จากนั้นรัฐบาลขายนมให้กับคุณ
ทุนนิยม: คุณมีวัวสองตัว คุณขายวัวตัวหนึ่ง จากนั้นซื้อกระทิงหนึ่งตัว
ระบอบนาซี: คุณมีวัวสองตัว รัฐบาลยึดไปทั้งสองตัว และยิงคุณ

บิล เชอร์ค (Bill Sherk) กล่าวว่ารายการเหล่านี้ได้หมุนเวียนทั่วทั้งสหรัฐตั้งแต่ประมาณ ค.ศ. 1936 ภายใต้ชื่อ "นิทานคติสอนใจของลัทธิ" (Parable of the Isms)"500 Years of New Words", by Bill Sherk, Doubleday, 1983, , p. 162.

การใช้ที่โดดเด่น
Richard M Steers และ Luciara Nardon ใช้ "วัวสองตัว" ในหนังสือของพวกเขาเกี่ยวกับเศรษฐกิจโลก เพื่อแสดงถึงแนวคิดความแตกต่างระหว่างวัฒนธรรม พวกเขาเขียนมุขตลกแบบนี้:Managing In The Global Economy, by  Richard M. Steers, Luciara Nardon (2005) 
บริษัทรัสเซีย: คุณมีวัวสองตัว คุณดื่มวอดก้าแล้วนับพวกมันใหม่ คุณมีวัวห้าตัว มาเฟียชาวรัสเซียโผล่มาและเอาวัวทั้งหมดของคุณไป

ที่ตลกเพราะว่าพวกมันเป็นการล้อเลียนวัฒนธรรมต่าง ๆ จากความจริง Steers และ Nardon ยังกล่าวว่าควรใช้มุขตลกนี้อย่างระมัดระวังคนเนื่องจากคนอื่นอาจคิดว่ามุขตลกเหล่านี้แสดงถึงการเหมารวมทางวัฒนธรรม (cultural stereotype)

ดูเพิ่ม
 วัวทรงกลม
# โกลดีอง
โกลดีอง ภาษาอังกฤษ Chlodio หรือ Clodio, Clodius, Clodion, Cloio หรือ Chlogio (ตายราวค.ศ.450) เป็นกษัตริย์ของชาวแฟรงก์ที่โจมตีและต่อมาครอบครองดินแดนและเมืองที่เป็นที่อยู่อาศัยของชาวโรมันในซิลบา การ์โบนาเรีย ไกลออกไปทางตอนใต้แถวแม่น้ำซ็อมม์ เริ่มต้นฐานที่มั่นของชาวแฟรงก์ที่โดยหลักการแล้วอยู่ในจักรวรรดิโรมัน เป็นที่รู้จักจากบันทึกน้อยฉบับมาก แต่คิดกันว่าเขาอาจเป็นบรรพบุรุษของราชวงศ์เมรอแว็งเฌียง และอาจเป็นลูกหลานของชาวซาเลี่ยนแฟรงก์ที่เขียนไว้ในแหล่งข้อมูลโรมันในคริสต์ศตวรรษที่ 4
# นักฆ่ากระสุนโลกันต์
นักฆ่ากระสุนโลกันต์  เป็นภาพยนตร์แอคชั่นสัญชาติอเมริกา ที่ออกฉายในปี ค.ศ. 1998 นำแสดงโดย โจว เหวินฟะ, มิร่า ซอวิโน่, ไมเคิล รูกเกอร์, เจอร์เกน พรอชนาว ซึ่งภาพยนตร์เรื่องนี้เป็นภาพยนตร์ฮอลลีวูดเรื่องแรกของ โจว เหวินฟะ

เนื้อเรื่องย่อ
เมื่อนักฆ่าชั้นยอดอย่าง จอห์น ลี ตัดสินใจขัดคำสั่งของ เฮียเหว่ยนายใหญ่ ผู้จ้างเขามาชำระแค้นต่อนายตำรวจมือปราบ จึงถึงคราวลำบาก ลีต้องหาทางกลับสู่จีน เพื่อปกป้องครอบครัวของตนเองก่อนที่พวกเขาจะกลายเป็นผู้รับเคราะห์ งานนี้ต้องอาศัยความช่วยเหลือจากนักปลอมแปลงเอกสารสุดแสบนามเม็ก ผู้ตกกระไดพลอยโจนร่วมฝ่าดงกระสุนกับลี ทั้งนี้ทางรอดอาจอยู่ที่ทั้งคู่ต้องหันมาเผชิญหน้ากับผู้ล่าและฆ่าพวกมันก่อน

นักแสดงนำ
 โจว เหวินฟะ รับบท จอห์น ลี
 มิร่า ซอวิโน่ รับบท เม็ก โคบอร์น
 ไมเคิล รูกเกอร์ รับบท สแตน "ซีโด" เซ็ดโคว
 เจอร์เกน พรอชนาว รับบท ไมเคิล โคแกน
 เคนเนธ ซาง รับบท เทอร์เรนซ์ เหว่ย
 ทิล ชไวเกอร์ รับบท ไรเกอร์
 แดนนี เทรโฮ รับบท คอลลีนส์
 คลิฟตัน คอลลินส์ จูเนียร์ รับบท โลโค
 การ์โลส โกเมซ รับบท นักฆ่า
# อูเวอ โรเซินแบร์ค
thumb|การแข่งขันเล่นเกม Bohnanza
[[ไฟล์:Agricola board game.jpg|250px|thumb|right|เกม Agricola ]]
อูเวอ โรเซินแบร์ค  เกิดเมื่อวันที่ 27 มีนาคม ค.ศ.1970 เป็นนักออกแบบเกมชาวเยอรมันและผู้ร่วมก่อตั้ง Lookout Games เขาเริ่มเป็นที่รู้จักกับเกมการ์ด Bohnanza ซึ่งประสบความสำเร็จทั้งในเยอรมนีและต่างประเทศ นอกจากนี้เขายังได้ออกแบบ Agricola ซึ่งเป็นเกมที่มีการเปลี่ยนแปลงรูปแบบซึ่งชิงตำแหน่งเกมที่มีคะแนนสูงสุดใน BoardGameGeek.com แทน Puerto Rico ในเดือนกันยายน 2008 และอยู่ในอันดับต้น ๆ ของการจัดอันดับจนถึงเดือนมีนาคม 2010

โรเซินแบร์คเป็นที่รู้จักกันดีในด้านการพัฒนาระบบเกมที่มีความซับซ้อน ยูโรเกมส์ และกลไกการเล่นการ์ดเกมที่ทันสมัย หลายเกมของเขาได้รับการยอมรับว่าเป็นดีเยี่ยมสำหรับเล่นคนเดียว

โรเซินแบร์คเกิดในเอาริช (Aurich) ประเทศเยอรมนี เริ่มใช้เวลาส่วนใหญ่ในพัฒนากลไกของเกมตั้งแต่อายุได้ 12 ปี เขาได้เผยแพร่เกมเล่นทางไปรษณีย์ในช่วงที่เรียนอยู่ ในขณะที่ยังอยู่ในวิทยาลัย บริษัท Amigo ได้ตีพิมพ์เกมแรกที่ความสำเร็จมากของเขา เกม Bohnanza นับตั้งแต่จบการศึกษาด้านสถิติในดอร์ทมุนท์ (วิทยานิพนธ์ของเขาคือเรื่อง "การแจกแจงความน่าจะเป็นในหน่วยความจำ") อาชีพหลักของเขาคือการพัฒนาเกม

ในปี 2000 เขาได้ก่อตั้ง บริษัท Lookout Games รวมกับนักออกแบบเกมคนอื่น เริ่มจากการตีพิมพ์ภาคเสริมของเกม Bohnanza เป็นจำนวนมาก บางส่วนด้วยความร่วมมือกับ Hanno Girke โครงการขนาดใหญ่เมื่อแรกเริ่มได้รับการเผยแพร่เป็นครั้งแรกที่สำนักพิมพ์อื่น ๆ เช่น Amigo และ KosmosAutobiography at BoardGameGeek

ตั้งแต่ปี 2005 โรเซินแบร์คได้ให้ความสำคัญกับเกมกลยุทธ์ที่ซับซ้อน โดยมีธีมทางเศรษฐกิจ โดยมีเกมแรกอย่าง Agricola ได้รับการเปิดตัวในเดือนตุลาคมปี 2007 และชนะรางวัลพิเศษ ของSpiel des Jahres สำหรับเกมที่ซับซ้อนที่ดีที่สุดของปี 2008 และได้กลายเป็นหลัก ในยูโรเกมส์แบบวางคนงาน เกมที่สองในซีรีส์นี้ Le Havre ได้รับการตีพิมพ์ในเดือนตุลาคม 2008 และเกมที่ได้รับการจัดอันดับสูงสุดของเขาคือ Caverna ซึ่งจัดอยู่ในอันดับที่ 11 ใน BoardGameGeek.com ณ เดือนตุลาคม 2017

เขาแต่งงานกับซูซาน บอล์เดอร์ส  ในวันที่ 18 พฤษภาคม 2007 และอาศัยอยู่ในกือเทิร์สโลและทำงานที่สตูดิโอในดอร์ทมุนท์

 รายชื่อเกม 
 Bohnanza (1997)
 Babel (2000)
 Bali (2001)
 Agricola (2007)
 Le Havre (2008)
 At the Gates of Loyang (2009)
 Merkator (2010)
 Ora et Labora (2011) 
 Agricola: All Creatures Big and Small (2012)
 Le Havre: The Inland Port (2012)
 Caverna (2013)
 Glass Road (2013)
 Patchwork (2014)
 Fields of Arle (2014)
 A Feast for Odin (2016)
 Cottage Garden (2016)
 Caverna: Cave vs. Cave (2017)
 Indian Summer (2017)
 Nusfjord (2017)
 Reykholt'' (2018)
# กองทัพฉกขุมทรัพย์โลกสะท้าน
กองทัพฉกขุมทรัพย์โลกสะท้าน  เป็นภาพยนตร์แอคชั่นสัญชาติอเมริกา ที่ออกฉายในปี ค.ศ. 2014 นำแสดงโดย จอร์จ คลูนีย์, แม็ตต์ เดม่อน, บิล เมอร์เรย์, จอห์น กู๊ดแมน, ฌ็อง ดูว์ฌาร์แด็ง, บ็อบ บาลาแบน, ฮิว บอนเนวิลล์, เคต แบลนเชตต์

เนื้อเรื่องย่อ
เนื้อเรื่องสร้างมาจากเรื่องจริงในสมัยสงครามโลกครั้งที่ 2 เมื่อพวกนาซีขโมยศิลปะชิ้นสำคัญไป ทำให้เจ้าหน้าที่ผู้เกี่ยวข้องกับพิพิธภัณฑ์ผู้รู้จักแต่การสร้างสรรค์ ต้องเข้ามาต่อสู้ทำลายศัตรูเพื่อแย่งชิงมันกลับคืนมา แม้ว่าความหวังที่คนธรรมดาอย่างพวกเขาจะชนะเหล่านักสู้จะแสนริบหรี่ พวกเขาจึงยินดีจะเอาชีวิตเข้าแลกเพื่อคุ้มครอง และปกป้องสมบัติของประเทศ

นักแสดงนำ
 จอร์จ คลูนีย์ รับบท แฟรงค์ สโตรกส์
 แม็ตต์ เดม่อน รับบท เจมส์ เกรนเกอร์
 บิล เมอร์เรย์ รับบท ริชาร์ด แคมป์เบลล์
 จอห์น กูดแมน รับบท วอล์ทเตอร์ การ์ฟิล์ด
 ฌ็อง ดูว์ฌาร์แด็ง รับบท ฌ็อง-คลู๊ด เคลอมันท์
 บ็อบ บาลาแบน รับบท เพรสตัน ซาวิทซ์
 ฮิว บอนเนวิลล์ รับบท โดนัลด์ เจฟฟรีย์
 เคต แบลนเชตต์ รับบท แคลร์ ซิมอนส์
# กองทัพอากาศสหรัฐ
กองทัพอากาศสหรัฐ (USAF) คือกองกำลังพิเศษทางอากาศของกองทัพสหรัฐ และเป็นกองกำลังหนึ่งในเจ็ดของหน่วยงานที่ใส่เครื่องแบบของสหรัฐ ในอดีตวันที่ 1 สิงหาคม พ.ศ. 2450 ยูเอสเอเอฟเป็นส่วนหนึ่งของกองทัพสหรัฐ ในเวลาต่อมายูเอสเอเอฟได้แยกตัวออกมาจากกองทัพสหรัฐและได้ก่อตั้งเป็นกองกำลังใหม่ เมื่อวันที่ 18 กันยายน พ.ศ. 2490 ตามรัฐบัญญัติว่าด้วยความมั่นคงแห่งชาติ ค.ศ. 1947 ทำให้ยูเอสเอเอฟเป็นกองกำลังในกองทัพสหรัฐ รองจากกองทัพอวกาศสหรัฐ ซึ่งเป็นหน่วยงานใหม่ล่าสุด ปัจจุบันยูเอสเอเอฟได้เป็นกองทัพอากาศที่ใหญ่ที่สุดและมีเทคโนโลยีมากที่สุดในโลก จากข้อความนี้ได้สะท้อนถึงภารกิจหลักของยูเอสเอเอฟ ซึ่งก็มีการปกป้องน่านฟ้า, การคุกคามจากอวกาศ, ยุทธศาสตร์การทิ้งระเบิด, การย้ายพลที่รวดเร็ว และการเป็นผู้นำหรือผู้บัญชาการ

กองทัพอากาศสหรัฐเป็นหน่วยงานที่ถูกควบคุมดูแลโดยกระทรวงทหารอากาศสหรัฐ, ซึ่งกระทรวงทหารอากาศสหรัฐเป็นหนึ่งในสามกระทรวงที่ขึ้นต่อกระทรวงกลาโหมสหรัฐ ยูเอสเอเอฟมีผู้บริหารสูงสุดคือ รัฐมนตรีว่าการกระทรวงทหารอากาศ ซึ่งวิธีการแต่งตั้งคือรัฐมนตรีว่าการกระทรวงกลาโหมจะต้องส่งคำร้องไปยังประธานาธิบดี ถ้าประธานาธิบดีกับวุฒิสภาเห็นชอบก็จะได้รับการแต่งตั้ง เจ้าหน้าที่ทหารที่มียศสูงสุดในกองกำลังจะเป็นเสนาธิการทหารอากาศ, ซึ่งจะทำหน้าที่ควบคุมดูแลหน่วยงานต่าง ๆ ในยูเอสเอเอฟ และเป็นหนึ่งในสมาชิกของคณะเสนาธิการร่วม การรบทางอากาศหรือการเคลื่อนย้ายพลจะต้องได้รับการอนุมัติจากรัฐมนตรีว่าการกระทรวงกลาโหมก่อนเท่านั้น ตำแหน่งรัฐมนตรีว่าการกระทรวงทหารอากาศหรือเสนาธิการทหารอากาศไม่มีสิทธิ์ในการอนุมัติ

นอกจากการปกป้องน่านฟ้าและอวกาศแล้ว ยูเอสเอเอฟยังคอยสนับสนุนกองกำลังในกองทัพสหรัฐ คือ กองทัพบกสหรัฐ และกองทัพเรือสหรัฐ หรือไม่ก็ช่วยเหลือผู้บาดเจ็บทางอากาศ ในปี พ.ศ. 2560 อากาศยานในยูเอสเอเอฟมีทั้งหมด 5,369 ลำ, มีขีปนาวุธข้ามทวีป 406 ลูก และดาวเทียม 170 ชิ้น ซึ่งมีราคา 161 พันล้านดอลลาร์ ยูเอสเอเอฟมีจำนวนคนในกองกำลังเป็นอันดับสองของโลก โดยที่มีกำลังพลประจำการ 318,415 คน, สำรองอีก 69,200 คน และรักษาความปลอดภัย 105,700 คน
# ริยา ทิปสี
ริยา ทิปสี  เป็นนักแสดงสาวชาวอินเดีย มีชื่อเสียงโด่งดังจากบท พระนางคานธารี จากซีรีส์เรื่อง มหาภารตะ และบทบาท เจ้าหญิงบาร์ซิน บุตรสาวของ พระเจ้าดาไรอัสที่ 3 ในซีรีส์เรื่อง ศึกสองราชันย์ โปรุส VS อเล็กซานเดอร์ (โปรุส ศึกสองราชันย์)

ผลงานละครโทรทัศน์
ปีเรื่องรับบท2013 Mahabharat  Gandhari2015 Bharat Ka Veer Putra – Maharana Pratap  Salima Sultan Begum2015 Razia Sultan  Fatima2016 Box Cricket League season 2 herself2016 Begusarai  Sony Thakur2018 - present Porus  Barsine Shraddha, Rishikesh and Riya roped in for Sony TV’s PorusRiya Deepsi Twitter
# โชนัน เบลมาเร
โชนัน เบลมาเร  เป็นสโมสรฟุตบอลอาชีพญี่ปุ่น ปัจจุบันเล่นในเจ1 ลีก สโมสรตั้งอยู่ที่นครฮิรัตสึกะ จังหวัดคานางาวะ สนามเหย้าคือ สนามกีฬาโชนัน บีเอ็มดับเบิลยู ฮิรัตสึกะ คำว่า โชนัง หมายถึงพื้นที่ชายฝั่งบริเวณอ่าวซางามิ ส่วนคำว่า เบลมาเร เป็นคำภาษาอิตาลี มาจากคำว่า เบลโล และ มาเร แปลว่า "ทะเลที่สวยงาม"

 สโมสรคู่ปรับ 
โชนังเคยเป็นส่วนหนึ่งของอดีตแคว้นซางามิ ส่วนเมืองโยโกฮามะและคาวาซากิ เคยเป็นส่วนหนึ่งของอดีตแคว้นมูซาชิ ทำให้เบลมาเรมีสโมสรคู่ปรับภายในจังหวัดที่สำคัญ ได้แก่ โยโกฮามะ เอฟ มารินอส, โยโกฮามะ เอฟซี และ คาวาซากิ ฟรอนตาเล ซึ่งทั้งสามสโมสรตั้งอยู่ที่เมืองท่า

สโมสรคู่ปรับอื่น ๆ นอกเหนือจากสโมสรในจังหวัดคานางาวะได้แก่ เซเรซโซ โอซากะ, อูราวะ เรดไดมอนส์ และ จูบิโล อิวาตะ

 ผลงานแบ่งตามฤดูกาล 
ฤดูกาลระดับจำนวนสโมสรอันดับผู้ชมโดยเฉลี่ยเจลีกคัพถ้วยจักรพรรดิเอเชีย1994ดิวิชัน 112517,836รอบแรกชนะเลิศ––1995ดิวิชัน 1141116,111–รอบสอง––1996ดิวิชัน 1161110,483รอบรองชนะเลิศรอบก่อนรองชนะเลิศCWCชนะเลิศ1997ดิวิชัน 11787,841รอบแบ่งกลุ่มรอบก่อนรองชนะเลิศ––1998ดิวิชัน 1181110,158รอบแบ่งกลุ่มรอบสี่––1999ดิวิชัน 116167,388รอบแรกรอบสาม––2000ดิวิชัน 21184,968รอบแรกรอบสาม––2001ดิวิชัน 21284,112รอบแรกรอบสอง––2002ดิวิชัน 21254,551–รอบสี่––2003ดิวิชัน 212104,731–รอบสี่––2004ดิวิชัน 212104,691–รอบห้า––2005ดิวิชัน 21275,746–รอบสาม––2006ดิวิชัน 213115,365–รอบสี่––2007ดิวิชัน 21364,677–รอบสี่––2008ดิวิชัน 21555,994–รอบสาม––2009ดิวิชัน 21837,273–รอบสอง––2010ดิวิชัน 1181811,095รอบแบ่งกลุ่มรอบสาม––2011ดิวิชัน 220146,943–รอบก่อนรองชนะเลิศ––2012ดิวิชัน 22226,852–รอบสาม––2013ดิวิชัน 118169,911รอบแบ่งกลุ่มรอบสาม––2014ดิวิชัน 22218,478–รอบสาม––2015ดิวิชัน 118812,208รอบแบ่งกลุ่มรอบสาม––2016ดิวิชัน 1181711,530รอบแบ่งกลุ่มรอบก่อนรองชนะเลิศ––2017ดิวิชัน 22218,454–รอบสาม––
# เสมกชา
เสมกชา ซิงห์ (อ่านว่า: สะ-เหมฺก-ชา) หรือชื่อที่ใช้ในการแสดงว่า เสมกชา  เป็นนักแสดงสาวชาวอินเดีย มีชื่อเสียงโด่งดังจากบท พระนางโอลิมเปียส ในซีรีส์เรื่อง โปรุส ศึกสองราชันย์

ผลงานด้านภาพยนตร์
 ปี  เรื่อง  ภาษา   รับบท  หมายเหตุ 2016  Pranam  Hindi  Manjri   Vaapsi  Punjabi  Jeetan    2014  Fateh  Punjabi  Sehaj Sandhu  Kirpaan  Punjabi  Seerat   2013  Jatts In Golmaal  Punjabi  Raavi   Lucky Di Unlucky Story  Punjabi   Sheffy  2012  Kulumanali  Telugu   Dhada  Telugu  Preethi  2011  Karthikai  Tamil   Simultaneously made in Telugu as Samrajyam 2008  Brahmanandam Drama Company  Telugu  Soni  Panchamirtham  Tamil  Mandakini  Dubbed into Malayalam 2007  Mr.Hot Mr.Kool  Hindi  Dolly  Murugaa  Tamil   Special Appearance, Kotha Katha  Telugu   Dubbed into Tamil as Puthu Kathai Thee Nagar  Tamil   Special Appearance 2006  Mercury Pookkal  Tamil   Manathodu Mazhaikalam  Tamil  Sruthi  Madana  Kannada  Urvashi  Remake of 2004 Tamil film, Manmadhan 2005  Arinthum Ariyamalum   Tamil  Sandhya  Dubbed into Telugu as Kalisunte 2004  143  Telugu  Sanjana 
ผลงานด้านละครโทรทัศน์
 ปี เรื่อง รับบท	 ออกอากาศช่อง2018-Present  21 Sarfarosh: Saragarhi 1897   Discovery Jeet 2017-Present  Porus   Queen Olympias  Sony TV 2016-2017  P.O.W.- Bandi Yuddh Ke  Indira Jaisingh  Star Plus 2015   Badi Dooooor Se Aaye Hai  Toffee Raheja  Sab TV  2012  Arjun  Roshni Rawte  Star Plus 2009  Yahaaan Main Ghar Ghar Kheli  Nilanjana Roy  Zee TV 2006  Zaara  Zaara Khan  Sahara One
# จังหวัดคาวีเต
จังหวัดคาวีเต (ชาบากาโน: Provincia de Cavite) เป็นจังหวัดในประเทศฟิลิปปินส์ ตั้งอยู่ทางชายฝั่งตอนใต้ของอ่าวมะนิลาในเขตคาลาบาร์โซน เกาะลูซอน อยู่ห่างจากมะนิลาไปทางทิศใต้  และเป็นหนึ่งในจังหวัดที่มีการพัฒนาอุตสาหกรรมอย่างก้าวกระโดด เนื่องจากอยู่ใกล้กับเมโทรมะนิลา ในปี ค.ศ. 2015 มีประชากร 3,678,301 คน จึงเป็นจังหวัดที่มีประชากรมากที่สุดของประเทศ

 ภูมิศาสตร์ 
จังหวัดคาวีเต ล้อมรอบด้วยจังหวัดลากูนาทางทิศตะวันออก, เมโทรมะนิลาทางทิศตะวันออกเฉียงเหนือ และจังหวัดบาตังกัสทางทิศใต้ ส่วนทิศตะวันตกติดกับทะเลฟิลิปปิน ส่วนหนึ่งของทะเลจีนใต้

คาวีเตเป็นจังหวัดที่มีพื้นที่น้อยเป็นอันดับที่สองในเขตคาลาบาร์โซน รองจากจังหวัดรีซัล โดยจังหวัดคาวีเตมีพื้นที่  คิดเป็นร้อยละ 8.72 ของพื้นที่เขตคาลาบาร์โซน และคิดเป็นร้อยละ 0.48 ของพื้นที่ทั้งประเทศ เทศบาลที่มีพื้นที่มากที่สุด คือ มารากอนดอน  และซีลัง  ส่วนเทศบาลที่เล็กที่สุดคือ โนเบเลตา (คิดเป็นร้อยละ 0.38 ของพื้นที่ทั้งจังหวัด)"Physical and Natural Resources" . Province of Cavite Official Website.

 ภูมิอากาศ 
จังหวัดคาวีเต มีลักษณะภูมิอากาศแบบที่ 1 อ้างอิงตามแผนที่ภูมิอากาศฟิลิปปินส์ ฤดูกาลแบ่งออกเป็น 2 ฤดู ได้แก่ ฤดูแล้ง (พฤศจิกายน-เมษายน) และฤดูฝน (พฤษภาคม-ตุลาคม) ถ้าอ้างอิงตามแบบเคิปเปน จังหวัดคาวีเตจะมีภูมิอากาศแบบมรสุมเขตร้อน (Am)Climate Summary for Cavite
# ลักช์ ลาลวานี
ลักช์ ลาลวานี  เป็นนักแสดงชายชาวอินเดีย มีชื่อเสียงโด่งดังจากบท เจ้าชายโปรุส ในซีรีส์เรื่อง ศึกสองราชันย์ โปรุส VS อเล็กซานเดอร์ (โปรุส ศึกสองราชันย์)

ผลงานด้านละครโทรทัศน์
 ปี เรื่อง รับบทหมายเหตุ 2015 Roadies X2 Contestant                                   2015 Warrior High Parth Samthaan                               2015-2016 Adhuri Kahaani Hamari Madhav/Krish 2016 Pyaar Tune Kya Kiya Aarav2016-2017Pardes Mein Hai Mera Dil Veer Mehra2017PorusPorus
# พระนางมี่นละเมียะแห่งอังวะ
พระนางมี่นละเมียะแห่งอังวะ (, }) เป็นพระอัครมเหสีของพระญาติชั้นที่ 1 พระเจ้าตราพระยาแห่งอังวะ พระนางอภิเษกกับพระเจ้าตราพระยาเมื่อ ค.ศ. 1385Hmannan Vol. 1 2003: 416 พระนางเป็นพระราชมารดาของมี่นโญ (ครองราชย์ ค.ศ. 1425–26) แห่งอังวะ ส่วนพระธิดาอีกองค์คือ Min Hla Htut เป็นอัครมเหสีของผู้ว่าราชการ มังรายกะยอชวาที่ 2 แห่งแปร (ครองราชย์ ค.ศ. 1417–22; 1442–46)Hmannan Vol. 2 2003: 53
# สโมสรฟุตบอลตราดในฤดูกาล 2561
สโมสรฟุตบอลจังหวัดตราดในฤดูกาล 2561 เป็นฤดูกาลที่ 5 ของ ตราด เอฟซี ใน ไทยลีก 2. ฤดูกาลนี้ตราดได้เข้าร่วมการแข่งขันใน ไทยลีก 2, เอฟเอคัพ และ ลีกคัพ

การแข่งขัน

ไทยลีก 2

ตารางคะแนน

แมตช์

เอฟเอคัพ

ลีกคัพ

 สถิติ 
 ผู้ทำประตู 

หมายเลขตำแหน่งชื่อลีกเอฟเอ คัพลีก คัพรวม4DF Katano Hiromichi30037FW Milan Bubalo210310MF สิทธิชัย มัสบูงอ400411FW ศิริศักดิ์ มัสบูงอ201317DF เอกพันธ์ จันดากรณ์100123MF Yuki Bamba500526DF ปิยะวิทย์ จันพุทธ010131MF พงศกร สีรอด100136DF ธนาเสฏฐ์ สุจริต010137FW Barros Tardeli Machado Reis18312289FW วานิช ใจแสน3115——นักฟุตบอลทีมฝ่ายตรงข้ามเข้าประตูตัวเอง0000 ออกจากสโมสรก่อนเริ่มฤดูกาลหรือระหว่างฤดูกาล
# เคย์น วินเซนต์
เคย์น วินเซนต์ (เกิดวันที่ 29 ตุลาคม ค.ศ. 1988) เป็นนักฟุตบอลชาวนิวซีแลนด์ 

วินเซนต์เกิดที่ออกแลนด์  เขามีบิดาเป็นชาวนิวซีแลนด์ ส่วนมารดาเป็นชาวญี่ปุ่น และได้เล่นฟุตบอลให้กับสโมสรอาชีพในญี่ปุ่น นิวซีแลนด์ อินเดีย ออสเตรเลีย ไทย และมาเลเซีย เขาเป็นหนึ่งในผู้เล่นชาวต่างชาติที่ได้รับความสนใจอย่างมากในมาเลเซียพรีเมียร์ลีก ในส่วนการเล่นในประเทศไทยเขาเคยเล่นให้กับหลายสโมสร เช่น สงขลา ยูไนเต็ด, แอร์ฟอร์ซ เซ็นทรัล, เกษตรศาสตร์ , ศุลกากร ยูไนเต็ด เป็นต้น

 สโมสรอาชีพ 

 เกษตรศาสตร์ 
ในเดือนมกราคม พ.ศ. 2561 เคย์น วินเซนต์ ได้เซ็นสัญญาเข้าร่วมสโมสรฟุตบอลมหาวิทยาลัยเกษตรศาสตร์ในไทยลีก 2เกษตรฯคว้า"เคน วินเซนต์"ร่วมทัพ หลังทัพฟ้าต่างชาติเต็ม ต่อมาเขาลงเล่นนัดแรกและยิงประตูแรกให้กับสโมสรเมื่อวันที่ 11 กุมภาพันธ์ พ.ศ. 2561 ในนัดที่เกษตรศาสตร์เปิดสนามทีโอที เอาชนะศรีสะเกษ 3-2 และในวันที่ 10 มีนาคม เขาทำแฮตทริกแรกของฤดูกาล ในนัดที่เกษตรศาสตร์เปิดบ้านชนะกระบี่ 5-0

 ทีมชาติ 
วินเซนต์ยังลงเล่นให้กับทีมชาตินิวซีแลนด์ รุ่นอายุไม่เกิน 20 ปี  และในวันที่ 6 พฤศจิกายน ค.ศ. 2014 เขามีชื่อติดทีมชาติชุดใหญ่ในนัดกระชับมิตรพบกับจีนและไทย
# เจ้าหญิงกู้หลุนเหอเซี่ยว
องค์หญิงกู้หลุนเหอเซี่ยว (, , 2 กุมภาพันธ์ 1775 – 13 ตุลาคม 1823) พระนามเดิมไม่ปรากฏ องค์หญิงชาว แมนจู แห่ง ราชวงศ์ชิง เป็นพระราชธิดาองค์ที่ 10 และองค์สุดท้ายของ จักรพรรดิเฉียนหลง ส่วนพระมารดาคือ ตุนเฟย์ หรือ พระอัครชายาตุน

 พระประวัติ 
เจ้าหญิงกู้หลุนเหอเซี่ยวประสูติเมื่อวันที่ 2 กุมภาพันธ์ ค.ศ. 1775 ซึ่งขณะนั้น จักรพรรดิเฉียนหลง มีพระชนมายุถึง 63 พรรษาในยามที่เจ้าหญิงประสูตินั้นพระราชธิดาพระองค์อื่น ๆ ของจักรพรรดิเฉียนหลงไม่สิ้นพระชนม์ก็อภิเษกออกจากวังไป
# ลัทธิเชมันแบบเกาหลี
ลัทธิมู (Mugyo "ลัทธิเชมัน")Used in: Chang Soo-kyung, Kim Tae-gon. Korean Shamanism – Muism. Jimoondang, 1998. หรือ ลัทธิชิน  Singyo "ลัทธิแห่งเทพเจ้า")Used in: Margaret Stutley. Shamanism: A Concise Introduction. Routledge, 2003. เป็นศาสนาพื้นเมืองของชาวเกาหลีJung Young Lee, 1981. p. 4 แม้ชื่อเรียกต่างกันแต่คือลัทธิเดียวกัน อี จุง-ย็อง (Jung Young Lee) ให้นิยามว่าลัทธิมูเป็นรูปแบบหนึ่งของลัทธิชิน – ซึ่งเป็นศาสนาที่มีประเพณีแบบเชมันJung Young Lee, 1981. p. 5 บ้างเรียก พุงว็อลโด (Pungwoldo "วิสุทธิมรรค")Lee Chi-ran, p. 14 ปัจจุบันมีศาสนิกชนราว 5-15 ล้านคน

ภาษาเกาหลีในปัจจุบันจะเรียกคนทรงเพศหญิงว่า "มู"   หรือ "มูดัง"  หากเป็นคนทรงเพศชายจะเรียกว่า "พักซู" หรือจะเรียกชื่ออื่นก็ได้ เช่น "ดันก็อล"  โดยคนทรงในภาษาเกาหลีหรือเรียกว่า "มู" นั้น ตรงกับคำจีนว่า "วู"  ใช้เรียกคนทรงได้ไม่จำแนกเพศ โดยมูดังทำหน้าที่เป็นตัวกลางระหว่างวิญญาณ, เทพเจ้า และมนุษย์ ผ่านพิธีกรรมที่เรียกว่า "กุต"  เพื่อแก้ไขปัญหาหรือพัฒนาคุณภาพชีวิตของมนุษย์Joon-sik Choi, 2006. p. 21

หนึ่งในความเชื่อหลักคือต้องนับถือ ฮานึลลิม หรือ ฮวันอิน ว่าเป็น "ผู้สร้างทุกสรรพสิ่ง"Jung Young Lee, 1981. p. 18 และ "ของเทพเจ้าทั้งหมดในธรรมชาติ" มีตำนานมาว่าเหล่ามูดังคือสืบสันดานลงมาจากราชาสวรรค์ พระโอรสของพระชนนี [แห่งราชาสวรรค์] การสืบทอดการเป็นคนทรงจะส่งผ่านทางสายผู้หญิงJung Young Lee, 1981. pp. 5-12 ส่วนตำนานอื่น ๆ มักเชื่อมโยงความเชื่อดั้งเดิมเข้ากับเรื่องทันกุน พระโอรสของราชาสวรรค์ซึ่งเป็นผู้ก่อตั้งชาติเกาหลีJung Young Lee, 1981. p. 13

ลัทธิมูของเกาหลีจะมีลักษณะใกล้เคียงกับลัทธิวูของจีน,Jung Young Lee, 1981. p. 21 ลัทธิชินโตของญี่ปุ่น, ศาสนาพื้นเมืองชาวไอนุ รวมทั้งศาสนาพื้นเมืองของชาวไซบีเรียและแมนจู บางแห่งในเกาหลียังเรียกหมอผีเหล่านี้ว่า "ทันกุลทันกุล-อารี" (dangul dangul-ari) ส่วนคนทรงหรือ "มูดัง" นั้นก็ใกล้เคียงกับมิโกะของญี่ปุ่น และยุตะของรีวกีว นอกจากนี้ลัทธิมูยังส่งอิทธิพลต่อลัทธิเกิดใหม่ในเกาหลี เช่น ลัทธิช็อนโดและชึงซันโด (Jeung San Do) จากการศึกษาด้านสังคมวิทยาพบว่าชาวคริสต์ในหลาย ๆ คริสตจักรยังคงปฏิบัติศาสนกิจด้วยพื้นฐานอย่างลัทธิมูซึ่งฝังรากลึกมาช้านานAndrew E. Kim. Korean Religious Culture and Its Affinity to Christianity. Korea University, Sociology of Religion, 2000.
# จังหวัดลากูนา
จังหวัดลากูนา  เป็นจังหวัดในเขตคาลาบาร์โซน บนเกาะลูซอน ประเทศฟิลิปปินส์ เมืองหลักคือซันตาครุซ และตั้งอยู่ทางทิศตะวันออกเฉียงใต้ของเมโทรมะนิลา มีอาณาเขตติดต่อกับจังหวัดรีซัลทางทิศเหนือ, จังหวัดเกซอนทางทิศตะวันออก, จังหวัดบาตังกัสทางทิศใต้ และจังหวัดคาวีเตทางทิศตะวันตก ในปี ค.ศ. 2015 ลากูนามีประชากร 3,035,081 คน และเป็นจังหวัดที่ร่ำรวยเป็นอันดับที่ 7 ของประเทศ จังหวัดลากูนาเป็นบ้านเกิดของโฮเซ รีซัล วีรบุรุษคนสำคัญของประเทศ
# สนามกีฬาจอห์นสมิทส์
สนามกีฬาจอห์นสมิทส์ หรือ สนามกีฬาเกิร์กลีส์  เป็นสนามกีฬาอเนกประสงค์ในเมืองฮัดเดอส์ฟีลด์ เทศมนฑลเวสต์ยอร์กเชียร์ ประเทศอังกฤษ เปิดใช้งานในปี ค.ศ. 1994 เป็นสนามเหย้าของสโมสรฟุตบอลฮัดเดอส์ฟีลด์ทาวน์ และสโมสรรักบี้ฮัดเดอส์ฟีลด์ไจแอนท์ โดยทั้งสองสโมสรย้ายมาจากสนามลีดส์โรด สนามกีฬาจอห์นสมิทส์เคยใช้จัดแข่งขันรักบี้ลีกชิงแชมป์โลกในปี ค.ศ. 1995, 2000 และ 2013
# พระเจ้าชเวน่านจ่อชีน
พระเจ้าชเวน่านจ่อชีน นรปติ (, ; ; 28 กรกฎาคม ค.ศ. 1476 – 14 มีนาคม ค.ศ. 1527) หรือ พระเจ้านรปติที่ 2 แห่งอังวะ  เป็นกษัตริย์ลำดับที่ 13 แห่งอังวะจาก ค.ศ. 1501 ถึง 1527 

 พระชนม์ชีพช่วงต้นและขึ้นครองราชย์ 
พระเจ้าชเวน่านจ่อชีนมีพระนามตอนพระราชสมภพเป็น มี่นชเว จากพระเจ้ามังฆ้องที่ 2 กับอัครมเหสีอตุลสิริธัมมเทวี ในวันที่ 28 กรกฎาคม ค.ศ. 1476 พระองค์เป็นพระราชโอรสองค์ที่ 2 จากทั้งหมด 4 พระองค์ โดยมีพระเชษฐานามสีหสุระที่ 2 และพระกนิษฐา 2 พระองค์คือ Soe Min และ Min Pwa SawHmannna Vol. 2 2003: 111 เนื่องจากพระองค์เป็นพระราชโอรสองค์ที่สองของอัครมเหสี ทำให้ มี่นชเว เป็นเจ้าชายอาวุโส แต่ไม่ใช่รัชทายาทผู้มีสิทธิโดยตรง เมื่อพระเจ้ามังฆ้องที่ 2 ขึ้นครองราชย์ จึงทรงแต่งตั้งสีหสุระที่ 2 พระราชโอรสองค์โต เป็นรัชทายาท และให้พระองค์ปกครองร่วมกันใน ค.ศ. 1485Hmannan Vol. 2 2003: 111, 115 ข้อตกลงนี้คงอยู่จนกระทั่งเดือนมีนาคม ค.ศ. 1501 เมื่อพระเจ้าสีหสุระที่ 2 สวรรคตอย่างกะทันหัน และชเวน่านจ่อชีนได้รับการแต่งตั้งเป็นรัชทายาท แต่เมื่อพระเจ้ามังฆ้องที่ 2 สวรรคตเดือนถัดมาในวันที่ 7 เมษายน ค.ศ. 1501 (แรม 5 ค่ำ เดือนดะกู้ตอนปลาย 862 ME) ชเวน่านจ่อชีนจึงขึ้นเป็นกษัตริย์Hmannan Vol. 2 2003: 119 พิธีราชาภิเษกจัดขึ้นในวันที่ 18 เมษายน ค.ศ. 1501 (ขึ้น 1 ค่ำ เดือนกะโซน 863 ME)Maha Yazawin Vol. 2 2006: 101 หรือ 10 พฤษภาคม ค.ศ. 1501 (แรม 9 ค่ำ เดือนกะโซน 863) ตามธรรมเนียมเชื้อพระวงศ์พม่า พระองค์นำอัครมเหสีแห่งสีหสุระเป็นอัครมเหสีของพระองค์Hmannan Vol. 2 2003: 120

 รัชสมัย 

 เริ่มต้นการกบฏ 
thumb|นรธาแห่งยะแม่ที่น ปัจจุบันรู้จักกันในฐานะ นะ ชเวนรธา ถูกทำให้จมน้ำจากแผนการลอบปลงพระชนม์ที่ล้มเหลว
กษัตริย์แห่งอังวะองค์ใหม่จำต้องสถาปนาอำนาจเหนือรัฐบริวารอีกครั้ง เหมือนกับพระองค์ก่อนหน้า ตอนแรก กบฏระยะยาวโดยพระปิตุลานามมังรายกะยอฉะวาแห่งยะแม่ที่นสิ้นสุดที่ฝ่ายหลังสิ้นพระชนม์ในเดือนมิถุนายน/กรกฎาคม ค.ศ. 1501 (เดือนวาโซ 863 ME, 16 มิถุนายนถึง 15 กรกฎาคม ค.ศ. 1501) แต่กบฏกลับเกิดต่อเกือบทันที ในเดือนพฤศจิกายน/ธันวาคม ค.ศ. 1501 (เดือนนะดอ 863 ME, 11 พฤศจิกายนถึง 9 ธันวาคม ค.ศ. 1501) นรธาแห่งยะแม่ที่น พระโอรสองค์โตในพระเจ้าสีหสุระที่ 2 ส่งมือสังหารไปปลงพระชนม์พระเจ้าชเวน่านจ่อชีน ซึ่งเกือบทำได้สำเร็จ ทั้งมือสังหารและนรธาถูกจับกุม และเนื่องจากนรธามีเชื้อกษัตริย์ จึงถูกลงโทษด้วยการทำให้จมน้ำ

 สงครามกับสมาพันธรัฐแห่งกลุ่มรัฐฉาน 

 พระนาม 
พระองค์เป็นที่จดจำหลังสวรรคตในฐานะ ชเวน่านจ่อชีน  เนื่องจากพระองค์สร้าง "พระราชวังสีทองอันวิจิตรงดงาม" แห่งใหม่ที่อังวะในวันที่ 22 กุมภาพันธ์ ค.ศ. 1511 (วันเสาร์ แรม 9 ค่ำ เดือนดะบ้อง 872 ME)Khin Khin Aye 2007: 61

 หมายเหตุ
# 4 มหากาฬพญายม 3
4 มหากาฬพญายม 3 (อังกฤษ: The Four III) เป็นภาพยนตร์แอคชั่น สัญชาติจีน สร้างขึ้นเมื่อปี ค.ศ. 2014 กำกับโดย กอร์ดอน ชาน และ เจเน็ต ชุน ภาพยนตร์เรื่องนี้เป็นภาคต่อของ 4 มหากาฬพญายม 2 นำแสดงโดย เติ้ง เชา, หลิว อี้เฟย, คอลลิน โจว, โรนัลด์ เจิ้ง, หวง ชิวเซิน, เจียง อีเอี้ยน, หลิว เหยียน

เนื้อเรื่องย่อ
4 สุดยอดมือปราบ ประกอบไปด้วย บ้อเช้ง “ไร้น้ำใจ” ทิชิ่ว ” มือเหล็ก” ตุยเหมี่ย “ล่าชีวิต” และ แนฮ้วย” เลือดเย็น” ซึ่งเป็นลูกศิษย์ และขึ้นตรงกับ “จูกั๊วะซิงแซ” ยอดฝีมืออันดับหนึ่งแห่งวังหลวง กับปฏิบัติการแก้ไขปัญหาต่างๆ ที่เกิดขึ้นในยุทธจักร และส่งผลกระทบมาถึงทางการ ทางการเลยส่งยอดฝีมืออย่าง 4 มหากาฬพญายม มาแก้ปัญหาต่างๆ ให้หมดสิ้น

นักแสดงนำ
 เติ้ง เชา รับบท เล้ง หลินฉือ/แนฮ้วย (เลือดเย็น) 
 หลิว อี้เฟย รับบท เจิ้ง หย่าอู๋/บ้อเช้ง (ไร้หัวใจ) 
 คอลลีน โจว รับบท เตีย โหยวเซีย/ทิซั่ว (มือเหล็ก) 
 โรนัลด์ เจิ้ง รับบท กุ่ย ลื่อจาง/ตุยเหม่ย (ล่าชีวิต) 
 หวง ซิวเซิน รับบท จูกัดเจิ้งหวู
 เจียง อีเอี้ยน รับบท จื่อ เหยาหัว
 หลิว เหยียน รับบท ลู่ เหยิน (จิ้งจอกสาว) 
 อู๋ เสี่ยวเป่า รับบท อัน จื้อเกิง (เทพแห่งความมั่งคั่ง) 
 เติ้ง ชุ่ยเหวิน รับบท เจียวเหนียง
 หลี่ จื่อสง รับบท องค์ชาย
 ซู โหย่วเผิง
 หยู เจิ้งฮุย รับบท อ๋องอัน
 เป่า เป้ยเอ๋อร์ รับบท ต้าหลาง (หมาป่าใหญ่) 
 เซียง เถียนเหริน รับบท หลิงเอ๋อ (ระฆัง) 
 กุ่ย กุ่ย รับบท ติงตัง